Elsa Nordvang

Elsa Nordvang (født 1931, død 2013) var en norsk skuespiller, koreograf og teatersjef. 

Hun var tilknyttet Barneteatret ved Rogaland Teater fra 1967, og var dets leder fra 1973 til 2002. Hennes første oppgave var som koreograf i 1967. I 1971 fikk hun sammen med Sverre Bentzen ansvaret for å lede Barneteatret etter Bjørn Endreson, og fra 1973 var hun eneansvarlig. Hun omtales som «barneteatrets mor». Pia Tjelta, Tore Renberg, Glenn André Kaada og Marianne Holter er blant de hun instruerte i Barneteatret.

Hun har fått flere priser for sitt arbeid med barneteatret. I 2001 ble hun tildelt Kongens fortjenstmedalje i gull. Hun fikk Stavanger kommunes kulturpris i 1988, og Heddaprisens ærespris i 2008. Sammen med Bjørn Endreson mottok hun i 1988 Teskjekjerringprisen.

Hun var gift med skuespiller og teatersjef Alf Nordvang.

Referanser 

Skuespillere ved Rogaland Teater
Norske teaterregissører
Norske teatersjefer
Norske koreografer
Kongens fortjenstmedalje i gull
Vinnere av Heddaprisen
Personer fra Stavanger kommune